Държавен вестник, бр. 4, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  4
КОМИСИЯ ЗА РЕГУЛИРАНЕ 
НА СЪОБЩЕНИЯТА
РЕШЕНИЕ № 928 
ОТ 19 ДЕКЕМВРИ 2013 Г.
за изменение и допълнение на Общите изис-
квания при осъществяване на обществени 
електронни съобщения (обн., ДВ, бр. 24 от 
2008 г.; изм., бр. 102 от 2008 г., бр. 63 от 
2009 г., бр. 19 и 105 от 2011 г.; изм. и доп., 
бр. 63 от 2012 г.)
На основание чл. 73 от Закона за електрон-
ните съобщения Комисията за регулиране на 
съобщенията реши:
§ 1. Член 3 се отменя.
§ 2. В чл. 5, ал. 1 изразът „предприятията по 
чл. 3“ се заменя с „предприятията, уведомили 
комисията за намеренията си да осъществяват 
обществени електронни съобщения“.
§ 3. Член 8 се отменя.
§ 4. Създават се нови чл. 40, 41, 42, 43, 44, 
45, 46, 47, 48, 49 и 50:
„Чл. 40. (1) Предприятията, предоставящи 
обществени електронни съобщителни мрежи 
и/или услуги, наричани по-нататък „предпри-
ятията“, гарантират, че при първоначалното 
зареждане на страницата им в интернет 
се визуализира електронна препратка към 
приетите от тях общи условия по чл. 226, 
ал. 1 от Закона за електронните съобщения, 
наименувана „Общи условия“.
(2) Предприятията гарантират, че електрон-
ната препратка по ал. 1 се визуализира във 
видимата част на екрана, без да е необходимо 
допълнително хоризонтално или вертикално 
преместване чрез приплъзване.
(3) Предприятията гарантират, че електрон-
ната препратка по ал. 1 се визуализира по 
реда на ал. 2 и на всяка вътрешна страница 
в интернет страницата на предприятията.
(4) Общите условия по ал. 1 и/или специ-
алните правила, касаещи услуги, които вече 
не се предлагат от предприятията, трябва 
да са леснодостъпни в обособена секция на 
интернет страницата на предприятията до 
момента, в който бъде прекратен договорът 
и на последния абонат, ползващ съответната 
услуга.
Чл. 41. (1) Предприятията публикуват при-
етите от тях общи условия по чл. 226, ал. 1 
от Закона за електронните съобщения (ЗЕС) 
на хартиен носител и ги представят на видно 
място в търговските си обекти. 
(2) Предприятията представят публикувани-
те на хартиен носител общи условия по ал. 1 и 
на видно място в търговските обекти на своите 
търговски представители или дистрибутори, 
упълномощени да сключват индивидуални 
договори по глава четиринадесета от Закона 
за електронните съобщения, и/или да събират 
данни, необходими за идентифициране на по-
требител на предплатени услуги по чл. 251а, 
ал. 1, т. 1 и ал. 5, т. 2 ЗЕС.
(3) Предприятията са длъжни да осигурят 
на потребителите свободен достъп до общите 
условия по ал. 1 и 2.
(4) Независимо от задълженията по ал. 1 
и 2 предприятията са длъжни при поисква-
не да осигурят безплатно на потребителите 
екземпляр от общите условия на електронен 
или хартиен носител. Искането по предход-
ното изречение може да бъде отправено до 
предприятието или до лицата по ал. 2.
Чл. 42. (1) Индивидуалният договор по глава 
четиринадесета от Закона за електронните 
съобщения, наричан по-нататък „индивиду-
алния договор“, се сключва в писмена форма 
в два еднообразни екземпляра. 
(2) Екземплярите по ал. 1 се подписват от 
представител на предприятието и от абоната. 
Предприятията предоставят екземпляр от 
индивидуалния договор на абоната, изготвен 
на хартиен носител.
(3) Преди сключването на индивидуалния 
договор предприятията предоставят въз-
можност на потребителя да се запознае със 
съдържанието му.
Чл. 43. (1) Предприятията съставят услови-
ята на индивидуалния договор при спазване 
на изискванията по ал. 2 – 12 на този член.
(2) Индивидуалният договор съдържа точ-
ната дата (ден, месец и година) на влизането 
му в сила. В случай че индивидуалният до-
говор е с определен срок, същият съдържа и 
точната дата (ден, месец и година), на която 
този срок изтича.
(3) При изписване на условията по ал. 1 
се използва шрифт с размер не по-малък от 
10 пункта (точки).
(4) Условията по ал. 1, регламентиращи 
срока на индивидуалния договор, както и редът 
за неговото подновяване и прекратяване, се 
изписват с получер шрифт (bold), чийто раз-
мер е най-малко с 20 % по-голям от размера 
на шрифта, с който са изписани останалите 
условия на индивидуалния договор.
(5) По реда на ал. 4 се изписват и условията, 
регламентиращи задължения за заплащане 
на неустойки и обезщетения, свързани с 
прекратяване на индивидуален договор, вкл. 
възстановяване на направени разходи по от-
ношение на крайни електронни съобщителни 
устройства.
(6) По реда на ал. 4 се изписват и условията, 
регламентиращи правото на предприятието да 
измени едностранно индивидуалния договор.
(7) Получер шрифт (bold) се използва само 
и единствено при изписване на условията по 
ал. 4, 5 и 6.